section_heading: Povijest
paragraph_text: Naselje pod imenom Hell-Ville osnovao je francuski satnik Passot, koji se svojim ratnim brodom Colibri 1840. godine iskrcao na otoku Nosy Beu i proglasio ga francuskim protektoratom.[http://www.britannica.com/EBchecked/topic/420487/Nosy-Be Nosy Be na portalu Encyclopædia Britannica, pristupljeno 2. prosinca 2015.] Passot je nazvao naselje Hell Ville, u čast svog admirala Anne Chrétien Louis de Hella. On je to navodno učinio na zahtjev poražene kraljice Tsiomeko koja se sklonila 1839. na otok i zatražila zaštitu od Francuza s obližnjeg Reuniona.[http://www.madagascar-vision.com/histoire-nosybe-madagascar/ Nosy Be et son Histoire, na portalu madagascar vision, pristupljeno 2. prosinca 2015.]